Jurga Žąsinaitė

Jurga Žąsinaitė (1975 m. lapkričio 14 d. Rubikiuose, Anykščių raj.) – rašytoja, vertėja, lietuvių kalbos ir literatūros mokytoja, humanitarinių mokslų daktarė, senosios lietuvių literatūros tyrinėtoja.

 Biografija 

1993 m. baigė Anykščių Antano Vienuolio vidurinę mokyklą. 1994–1998 m. studijavo Vilniaus universitete Filologijos fakultete lietuvių kalbą ir literatūrą, įgijo lituanistikos bakalauro išsilavinimą. 1998–2000 m. ten pat tęsė studijas magistrantūroje, įgijo filologijos magistro išsilavinimą. 

2004–2008 m. J. Žąsinaitė gyveno Veksforde (Airija) ir dirbo vertėja. Grįžusi į Lietuvą, tęsė studijas Vilniaus universitete Filologijos fakulteto doktorantūroje, parengė ir 2014 m. apgynė disertaciją „Gardinas – Lietuvos Didžiosios Kunigaikštystės kultūros centras (XVIII a. antroji pusė)“. Stažavosi Varšuvos universitete (Lenkija, 2010 m.), Minsko valstybiniame universitete (Baltarusija, 2010 m.).

Nuo 2009 m. yra kasmet vykstančių respublikinių lietuvių kalbos ir literatūros olimpiadų vertinimo komisijų narė.

Jurga Žąsinaitė rašo poeziją ir prozą. Kūrybai būdinga vizijinė filosofinė mintis, tekstai gana kontrastingi, tačiau pilni ekspresijos, pojūčių, saviškai modifikuoto lyrizmo. Jos kūriniai reprezentuoja ir naujųjų išeivių, emigrantų patirtis, transformuotą kosmopolitišką mentalitetą.http://kauno.diena.lt/naujienos/kaunas/menas-ir-pramogos/vienatves-maratonas-i-azuritija-ir-atgal-810405Rimantas Vanagas. Apie emigranto duoną, žodžio meistrystę ir dar kai ką. „Pasaulio anykštėnas“, 2017, kovo, balandžio nr.Antanas Tyla. Emigracija ir žmoniškumas dr. Jurgos Žąsinaitės romane „Azuritijos kardinolai“. http://www.voruta.lt/wp-content/uploads/Voruta-2017-nr.-7.pdf

Jurgos Žąsinaitės literatūros mokslo ir publicistikos tekstai, recenzijos spausdinami kultūros, istorijos leidiniuose „Metai“, „Šiaurės Atėnai“, „7 meno dienos“, „Voruta“, mokslo leidiniuose „Literatūra“, „Darbai ir dienos“, „Senoji Lietuvos literatūra“, „Oikos – lietuvių migracijos ir diasporos studijos“, religijos, kultūros ir visuomenės gyvenimo mėnraštyje „Naujasis Židinys-Aidai“, publikuojami interneto žiniasklaidoje.

 Bibliografija 

 Akmeniniai Avondalio namai. Vilnius, Gimtasis žodis, 2008. ISBN 978-955-16-229-2;
 Azuritijos kardinolai. Vilnius, Lietuvos rašytojų sąjunga, 2017. ISBN 978-9986-39-935-3.
 Memento Grodno. Dingusi Lietuvos Gardino istorija. Kaunas, Obuolys, 2019. ISBN 978-609-484-048-7.
 Pertako piemuo. Utena, Kamonada, 2021. ISBN 978-609-8011-79-1.

 Šaltiniai 

Kategorija:Lietuvos rašytojai
Kategorija:Lietuvos literatūrologai